Document ID: 31984R1857

*****
ΚΑΝΟΝΙΣΜΟΣ (ΕΟΚ) αριθ. 1857/84 ΤΗΣ ΕΠΙΤΡΟΠΗΣ
της 27ης Ιουνίου 1984
που τροποποιεί τον κανονισμό (ΕΟΚ) αριθ. 3639/83 περί κατανομής μεταξύ των κρατών μελών των κοινοτικών ποσοτικών ορίων που ισχύουν για το έτος 1984 για ορισμένα κλωστοϋφαντουργικά προϊόντα, καταγωγής Γιουγκοσλαβίας, που επανεισάγονται κατόπιν τελειοποιήσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3588/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Γιουγκοσλαβίας (1), και ιδίως το παράρτημα VII παράγραφος 2,
Εκτιμώντας:
ότι στο παράρτημα VII του εν λόγω κανονισμού διευκρινίζεται ότι η κατανομή μεταξύ των κρατών μελών των κοινοτικών ποσοτικών ορίων που ισχύουν για τις επανεισαγωγές κατόπιν τελειοποιήσεως για τα έτη 1984 έως 1986, ορίζεται σύμφωνα με τη διαδικασία που προβλέπει το άρθρο 14·
ότι τα εν λόγω συγκεκριμένα κοινοτικά όρια για τα έτη 1984 εως 1986 έχουν τροποποιηθεί με τον κανονισμό (ΕΟΚ) αριθ. 1475/84 του Συμβουλίου (2)·
ότι πρέπει συνεπώς να προσαρμοσθεί η κατανομή μεταξύ των κρατών μελών των κοινοτικών ποσοτικών ορίων που ισχύουν για τις επανεισαγωγές κατόπιν οικονομικής τελειοποιήσεως, όπως ορίζονται από τον κανονισμό (ΕΟΚ) αριθ. 3639/83 της Επιτροπής (3)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστουφαντουργικών « Γιουγκοσλαβίας»,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3639/83 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1984.

Labels: 18
3
1